
[bookmark: _Hlk63166765]ОТНОСНО: Приемане на бюджета на Община Разлог за 2026 година

УВАЖАЕМИ ГОСПОДИН ПРЕДСЕДАТЕЛ, ДАМИ И ГОСПОДА ОБЩИНСКИ СЪВЕТНИЦИ,
Основни акценти в бюджета за 2026 г.
· Общият разполагаем финансов ресурс за 2026 г. възлиза на 63 455 552 евро, формиран от бюджетни средства в размер на 25 745 026 евро, трансфери за инвестиционни дейности в размер на 20 184 888 евро и средства от Европейския съюз и други външни източници на финансиране в размер на 17 525 638 евро. 
· Бюджетните средства по проекта са в размер на 25 745 026 евро. Те са планирани на основата на реалистична оценка на очакваните приходи и необходимите разходи, при спазване на нормативните изисквания и запазване на финансовата устойчивост на общината. 
· Делегираните от държавата дейности са планирани с разходи в размер на 15 495 199 евро, като финансирането им е съобразено с държавните стандарти и определените трансфери за съответните дейности. 
· Местните дейности са планирани с разходи в размер на 9 662 286 евро, като ресурсът е насочен към текущото функциониране на общината, предоставянето на публични услуги и изпълнението на местните приоритети. 
· Инвестиционната програма на Община Разлог за 2026 г. е на обща стойност 39 796 284 евро. Тя е насочена към изграждане и придобиване на дълготрайни материални активи, основни ремонти и развитие на публичната инфраструктура, като се финансира чрез комбинация от бюджетни средства, целеви трансфери и външно финансиране. 
· Външното и целевото финансиране има съществено значение за инвестиционната политика на общината. Средствата от Европейския съюз, целевите трансфери от централния бюджет и други външни източници позволяват реализацията на проекти с по-голям мащаб и дългосрочен ефект, които не могат да бъдат финансирани единствено със собствени бюджетни приходи. 
· Основните приоритети на бюджета са поддържането на качествени публични услуги, обезпечаването на делегираните от държавата дейности, устойчивото финансиране на местните дейности, развитието и поддържането на общинската инфраструктура и реализацията на инвестиционни проекти с дългосрочен ефект върху икономическото развитие и качеството на живот в общината. 
Бюджетът за 2026 г. балансира текущите потребности на общината, необходимостта от поддържане на качествени публични услуги и провеждането на активна инвестиционна политика. При планирането е приложен реалистичен и консервативен подход, при който разходите са съобразени с наличните и очакваните финансови ресурси, нормативните ангажименти и реалните потребности.
Съществена характеристика на бюджета е високият относителен дял на инвестиционния ресурс и значението на външното финансиране за реализацията на инфраструктурните приоритети на общината. Включването на инвестиционните проекти в програмата представлява финансова рамка за тяхната реализация, като изпълнението им следва да бъде съобразено с проектната, административната и процедурната готовност, наличното финансиране и реалните възможности за изпълнение.
Бюджетът е разработен при спазване на изискванията на Закона за публичните финанси, приложимите фискални правила и принципите на законосъобразност, икономичност, ефективност и добро финансово управление.
Бюджетът на Община Разлог за 2026 година – подход при планирането
Бюджетът на Община Разлог е основният финансов инструмент, чрез който се реализират политиките за развитие на общината, осигурява се нормалното функциониране на публичните услуги и се създават условия за устойчиво развитие на местната общност.
Той представлява не просто финансов и технически акт, а инструмент за определяне на приоритети и за вземане на отговорни решения относно разпределението и използването на публичния ресурс. Чрез бюджета се определят финансовите възможности за изпълнение на основните функции на общината и се създават условия за реализиране на конкретни политики и инвестиции в интерес на гражданите.
В съответствие с разпоредбите на Закона за публичните финанси Общинският съвет обсъжда и приема бюджета на Община Разлог за 2026 година при спазване на действащата нормативна рамка, указанията на Министерството на финансите и установените фискални ограничения.
В основата на бюджетното планиране стои принципът ресурсите да бъдат съобразени с реалните потребности на общината и с възможностите за тяхното финансиране.
При определяне на разходите са използвани данните от фактическото изпълнение на бюджета, анализът на разходите по отделните дейности и функции и оценката на очакваните потребности до края на годината. Това позволява да се избегне както недостатъчното планиране на необходимия ресурс, така и необоснованото завишаване на разходите.
Особено значение има рационалното разпределение на средствата между текущото функциониране на общината, поддържането на публичната инфраструктура, предоставянето на услуги на гражданите и инвестиционните дейности.
Качеството на бюджетното планиране не се определя единствено от размера на бюджета или от процента на неговото изпълнение, а от това доколко планираните средства отговарят на реалните потребности и доколко тяхното използване води до реален обществен резултат.
Нормативна база
Бюджетът за 2026 година е изготвен на база действащите към момента нормативни документи, включително:
1. Закона за държавния бюджет на Република България за 2026 г. – регламентирана е цялостната бюджетна рамка, включително размерът на трансферите за общините за финансиране на държавни и местни дейности. 
2. Решение на Министерския съвет № 497 от 3 юли 2026 година за приемане на стандарти за делегираните от държавата дейности с натурални и стойностни показатели през 2026 година. 
3. Постановление № 102 на Министерския съвет от 2026 г. за изпълнението на държавния бюджет на Република България за 2026 г. 

Специфика на бюджетната процедура през 2026 година
Бюджетната процедура през 2026 година протича при специфични условия, свързани със значителното забавяне на приемането на държавния и общинските бюджети. Бюджетът на Община Разлог се приема през месец септември, когато приблизително три четвърти от бюджетната година вече са изминали.
Това обстоятелство ограничава времевия хоризонт за планиране и реализация на част от дейностите и инвестиционните намерения за 2026 година. Поради това, при съставянето на бюджета от особено значение е използването на актуална информация за реалното изпълнение на приходите и разходите до момента, както и за очакваните потребности и ангажименти до края на годината.
Късното приемане на бюджета налага бюджетното планиране да бъде основано в максимална степен на реалните данни за изпълнението през текущата година, анализа на разходите през предходните бюджетни периоди и оценката на необходимия ресурс за обезпечаване на функциите и дейностите на общината.
По този начин се отчитат както постоянните разходи, свързани с нормалното функциониране на общината, така и настъпилите промени в цените, обемите на услугите, нормативната уредба и други фактори, които влияят върху необходимия финансов ресурс.
Основният принцип при изготвянето на бюджета е ресурсите да бъдат планирани в съответствие с реалните потребности, при спазване на принципите на законосъобразност, целесъобразност, ефективност и икономичност.
Икономическа и финансова среда
Съставянето на бюджета за 2026 година се извършва в условията на продължаващ натиск върху разходите в публичния сектор.
Нарастването на цените на стоки, услуги, строителни материали, енергия и труд оказва пряко влияние върху стойността на дейностите, финансирани от общината. Това изисква при бюджетното планиране да бъдат отчетени не само номиналните размери на разходите от предходни години, но и реалната необходимост от финансов ресурс за поддържане на съществуващите услуги и инфраструктура.
При планирането на разходите е направен анализ на фактическото им изпълнение до момента, като е отчетена динамиката спрямо предходни години и са идентифицирани факторите, които водят до промяна в необходимия ресурс.
Особено значение има разграничаването на постоянните и предвидими разходи от еднократните разходи и от тези, които са резултат от конкретни обстоятелства през текущата година.
Този подход позволява бюджетът да бъде изготвен на основата на реални данни и обективни потребности, а не чрез механично пренасяне на стойности от предходни бюджетни периоди.
Местни данъци и такси – актуализиране на приходите в съответствие с реалните разходи
Бюджетът на Община Разлог за 2026 година отразява промените в размерите на местните данъци и такси, определени с решения на Общинския съвет.
Тези промени следва да бъдат разглеждани в контекста на необходимостта от актуализиране на местните приходи спрямо реалните разходи, свързани с предоставянето на съответните публични услуги.
В продължение на години размерите на част от местните данъци и такси не са били актуализирани в съответствие с нарастването на разходите, необходими за извършването на дейностите, за които се събират. Междувременно цените на материалите, услугите, труда, енергията и останалите компоненти на разходите са нараснали значително.
В резултат на това част от разходите, за извършването на тези дейности, са били покривани с други източници на общински приходи.
Актуализирането на размерите на местните данъци и такси има за цел в по-голяма степен да възстанови връзката между приходите от съответните местни източници и реалните разходи за предоставянето на услугите и извършването на дейностите, за които те са предназначени.
По този начин се създава по-ясна връзка между конкретните източници на приходи и разходите за съответните публични услуги, което допринася за по-устойчиво управление на общинските финанси.
Еврото – новата среда за управление на общинските финанси
2026 година е първата година, в която България функционира с еврото като официална валута.
Към момента преходът към еврото е реализиран, а необходимите системи и административни процеси на Община Разлог са адаптирани към работа с новата валута. Бюджетните, счетоводните и разплащателните операции се извършват в съответствие с действащата нормативна рамка.
За гражданите и бизнеса необходимите административни и технически промени са извършени и общината функционира в условията на единната европейска валута.
Поради това приемането на еврото не представлява самостоятелно предизвикателство пред бюджета за 2026 година, а е част от средата, в която се осъществява текущото финансово управление и бюджетното планиране.
Фискална дисциплина и ограничения пред разходната част
При планирането на разходите за 2026 година са отчетени ограниченията, произтичащи от Закона за публичните финанси и действащите фискални правила.
Тези ограничения изискват разходното планиране да се извършва при стриктна оценка на необходимия ресурс и съобразяване с допустимите нива на разходите.
В тази среда особено значение има анализът на фактическите разходи до момента и сравнението им с предходни бюджетни периоди. Когато разходите за дадена дейност се движат в рамките на нивата от предходната година, това представлява важна база за определяне на необходимия ресурс до края на текущата година, като същевременно се отчитат настъпилите промени в цените, нормативните изисквания и обема на извършваните дейности.
Бюджетното планиране е насочено към обезпечаване на реалните потребности на общината и изпълнение на основните ѝ функции, като всеки разход се преценява от гледна точка на неговата необходимост, законосъобразност, целесъобразност и икономичност.
При тези условия финансовата дисциплина не се изразява единствено в ограничаване на разходите, а преди всичко в точно планиране на необходимия ресурс и рационално разпределение на средствата в рамките на допустимите ограничения.
Капиталови разходи – реалистично планиране на инвестициите
Късното приемане на бюджета оказва съществено влияние върху възможностите за реализация на нови инвестиционни проекти през 2026 година.
Капиталовите разходи са свързани с редица задължителни процедури – подготовка на техническа документация, проектиране, съгласуване, възлагане на обществени поръчки, избор на изпълнител и реално изпълнение на строително-монтажните работи.
При бюджет, приет през септември, значителна част от тези процеси не могат да бъдат приключени в рамките на оставащите месеци на годината.
Допълнително ограничение представлява сезонният характер на строителството. Част от строителните дейности не могат да бъдат започнати или качествено изпълнени през зимния период.
Поради това при формирането на капиталовата програма е необходимо да се направи ясна преценка кои инвестиционни намерения могат реално да бъдат реализирани през 2026 година и кои следва да бъдат подготвени и планирани за изпълнение през следващия строителен сезон.
Този подход не означава ограничаване на инвестиционната политика. Напротив – той е израз на отговорно управление на публичните средства и на необходимостта инвестиционните решения да бъдат съобразени с реалната готовност на проектите, процедурните срокове, наличното финансиране и технологичните възможности за изпълнение.
Капиталовата програма следва да бъде изпълнявана на основата на реалистична оценка на възможностите за реализация на отделните обекти, като се избягва формалното планиране на дейности, за които няма достатъчно време или необходимата степен на проектна и процедурна готовност.
Основни приоритети на бюджета за 2026 година
Бюджетът за 2026 година продължава политиката на Община Разлог за осигуряване на устойчива и качествена публична среда, като основните ресурси се насочват към:
Образователна инфраструктура
Поддържане и развитие на материалната база на училищата и детските градини, създаване на безопасна и съвременна среда и осигуряване на необходимите условия за качествено образование.
Здравеопазване
Подкрепа за достъпа до медицински услуги и подобряване на здравната инфраструктура в рамките на правомощията и възможностите на общината.
Социални дейности
Осигуряване на устойчиви социални услуги, подкрепа за уязвими групи и развитие на услуги в общността.
Инфраструктура и благоустрояване
Поддържане и развитие на общинската пътна и улична мрежа, ВиК инфраструктурата, обществените пространства и благоустрояването на населените места.
Околна среда
Поддържане на чистотата, зелената система и обществените пространства, ефективно управление на отпадъците и опазване на природните ресурси.
Устойчив туризъм и местно икономическо развитие
Развитие на туристическия потенциал на общината, подобряване на туристическата инфраструктура и подкрепа за инициативи, допринасящи за развитието на местната икономика.
Култура и спорт
Подкрепа за културните институции, читалищата, спортните дейности и събитията, които допринасят за обществения и културния живот на общината.
Дигитализация и административна ефективност
Продължаване на процесите по дигитализация на административните услуги и подобряване на ефективността и достъпността на общинската администрация.
Предизвикателства при съставянето на бюджета
При изготвянето на бюджета за 2026 година Община Разлог е отчела комплекс от фактори, които оказват влияние върху приходната и разходната част:
1. Значителното забавяне на бюджетната процедура и приемането на общинския бюджет през септември. 
2. Ограниченият времеви хоризонт за планиране и реализация на част от дейностите и инвестиционните намерения. 
3. Нарастването на цените на строителни материали, услуги, енергия, труд и други разходи, свързани с функционирането на общината. 
4. Необходимостта от прецизен анализ на разходите и определяне на реално необходимия ресурс въз основа на фактическото изпълнение. 
5. Фискалните ограничения пред разходната част, произтичащи от Закона за публичните финанси и действащите правила за финансовата дисциплина. 
6. Необходимостта от реалистично планиране на капиталовата програма, съобразено с процедурните срокове, проектната готовност, наличното финансиране и сезонността на строителните дейности. 
7. Необходимостта от устойчиво управление на собствените приходи, включително приходите от местни данъци и такси. 
8. Максимално ефективното използване на външните източници на финансиране – държавни трансфери, европейски програми и други допустими източници. 



А. ПРИХОДИ
Общ размер на планираните постъпления – Приходи, Трансфери и Финансиране в общинския бюджет за 2026 е    25 745 026 евро, при реализирани за 2025 година 29 262 871 евро и планирани 26 494 503. Отчетените в повече, спрямо прогнозираните, приходи са резултат от наличието на усвоени средства по проекти от инвестиционната програма на община Разлог през 2025 година.
При изготвянето на бюджета са взети предвид и подписаните, с Министъра на регионалното развитие и благоустройството, в качеството му на представляващ Министерството на регионалното развитие и благоустройство, споразумения за изпълнение на приоритетни проекти по Инвестиционната програма за общински проекти. Този допълнителен ресурс е определен в Приложение № 3 към чл. 107, ал. 13 от Закона за държавния бюджет на Република България за 2024 година, и съответно е намерил изражение Приложение № 3, към чл. 113, ал. 11 от Закона за държавния бюджет на Република България за 2025 година
По целево предназначение, приходите са отразени в приложение 1 и разпределени както следва: 
1. Бюджетни взаимоотношения за финансиране на делегирани от държавата дейности (ДД).
Разчетите са разработени на база стойностите определени в Закона за държавния бюджет на Република България за 2026 и единните  разходни стандарти за финансиране на делегираните от държавата дейности.
· Трансфери за делегирани от държавата дейности в размер на 14 412 799 евро.
· Временни безлихвени заеми между централния бюджет, бюджетни сметки и  извънбюджетни фондове и сметки -7 670 евро.
· Наличности по сметки към 31.12.2025 година в размер на 1 090 070 евро.
В следващата таблица е представена съпоставка на приходите от централния бюджет за 2026 година, спрямо 2025 година:

	Разлог
	Бюджетни взаимоотношения
	От тях:
	Трансфери за други целеви разходи за местни дейности

	
	
	Обща субсидия за делегираните от държавата дейности
	трансфери за местни дейности
	Целева субсидия за капиталови разходи
	

	
	
	
	обща изравнителна субсидия
	за зимно поддържане и снегопочистване на общински пътища
	
	

	1
	2(к.3+к.4+к.5+к.6)
	3
	4
	5
	6
	7

	2025
	€ 14 669,68
	€ 13 273,29
	€ 613,35
	€ 137,95
	€ 645,10
	€ 146,89

	2026
	€ 16 022,40
	€ 14 412,80
	€ 616,30
	€ 138,10
	€ 709,60
	€ 145,60

	Разлика
	€ 691,63
	€ 582,62
	€ 1,51
	€ 0,08
	€ 32,98
	-€ 0,66

	
	5%
	4%
	0%
	0%
	5%
	0%



От данните е видно, че през настоящата година има минимален ръст на трансферите, с които се финансират разходи на община Разлог, особено в частта на трансферите за местни дейности. 
Във функционален разрез, сравнението на трансферите от Централния бюджет за Обща субсидия за делегираните от държавата дейности за 2026, спрямо 2025 година изглежда така:

	Разлог
	Разходи за делегирани от държавата дейности
	в т.ч.

	
	
	Общинска администрация
	Отбрана и сигурност
	Образо-вание
	Здраве-опазване
	Социални грижи
	Култура

	
	
	
	Кметове и кметски намест-ници
	Служители в общинска админи-страция
	
	
	
	
	

	 
	1 (2+3+4+5+6+7+8)
	2
	2а
	2б
	3
	4
	5
	6
	7

	2025
	€ 13 273,29
	€ 1 052,65
	€ 154,46
	€ 898,19
	€ 113,05
	€ 8 927,21
	€ 386,13
	€ 2 394,33
	€ 399,93

	2026
	€ 14 412,80
	€ 1 164,80
	€ 163,30
	€ 1 001,50
	€ 150,30
	€ 9 568,20
	€ 384,30
	€ 2 695,60
	€ 449,60

	Разлика
	€ 1 139,51
	€ 112,15
	€ 8,84
	€ 103,31
	€ 37,25
	€ 640,99
	-€ 1,83
	€ 301,27
	€ 49,67

	
	9%
	11%
	6%
	12%
	33%
	7%
	0%
	13%
	12%



Трансферите за делегираните от държавата дейности представляват ключов механизъм за обезпечаване на разходите в основни обществени сфери като образование, здравеопазване, социални услуги, административно обслужване и отбрана. Те имат критична роля за гарантиране на устойчивото предоставяне на публични услуги на местно ниво.
Анализът на данните, представени в таблиците, показва, че тенденцията на устойчиво нарастване на трансферите за делегираните от държавата дейности, установена през 2025 година, се променя през 2026 година. За настоящата бюджетна година се отчита ръст от 9% в размера на финансирането, като най-същественото увеличение се наблюдава във функция „Отбрана и сигурност“ и „Социални грижи“. Увеличението на субсидията във функция „Отбрана и сигурност“ се дължи основно на актуализирания размер на финансирането, определено за „Доброволно форми „Доброволно формирование за защита при бедствия“ в община разлог и увеличение на средствата за възнаграждения, във функция „Социални грижи“ – за компенсиране на нарастващите разходи за издръжка и нормативно определение размери на възнагражденията.  Ръстът от 11% във функция „Общинска администрация“ отразява променената нормативна рамка, съгласно която държавните служители поетапно започват да заплащат пълния размер на здравноосигурителните си вноски.
В същото време увеличението на трансферите за останалите функции не компенсира в достатъчна степен реалното нарастване на разходите, което създава риск от недостиг на средства при финансирането на някои от делегираните дейности. 
Във функция „Здравеопазване“ е отчетено намаление на средствата за възнаграждения на здравните специалисти в здравните кабинети и детските ясли, което е свързано с намаления брой деца през настоящата година.
Съществен проблем представлява промяната в нормативните изисквания за осигуряване на медицинско обслужване в детските градини и училищата. С отмяната на Наредба № 3 от 27.04.2000 г. и влизането в сила на Наредба Н-2 от 2025 г. се въвежда изискване всяка детска градина и всяко училище да разполага със собствен здравен кабинет с медицински специалист, като се ограничават възможностите за споделяне на кабинети между институции.
Новото нормативно изискване не е съпроводено с пропорционално увеличение на държавното финансиране. Държавният стандарт продължава да се определя основно въз основа на броя деца, без да отчита необходимия брой здравни кабинети и медицински специалисти. По този начин общините са поставени в ситуация да изпълняват допълнителни нормативни изисквания без осигурен съответен финансов ресурс, което създава допълнителен натиск върху фонд „Работна заплата“ и общинския бюджет.
През 2026 година, пред общинската администрация и второстепенните разпоредители с бюджетни кредити стои сериозното предизвикателство да планират и реализират своите бюджети с повишено внимание и прецизност. Това се налага от обективни фактори като увеличението на минималната работна заплата, което води до по-високи разходи за труд, както и нарастващите разходи за издръжка на институциите.
В този контекст е особено важно прилагането на ефективни механизми за управление на ресурсите, с цел осигуряване на баланс между финансовите ограничения и необходимостта от поддържане на качествени и достъпни публични услуги. Прозрачното планиране, приоритизирането на разходите и активният диалог между държавната и местната власт ще бъдат решаващи за успешната реализация на бюджетната политика през годината.
2. Бюджетни взаимоотношения за финансиране на местни дейности (МД) 9 662 286 евро.
2.1. Собствени приходи
В процеса на планиране на собствените приходи по бюджета на Община Разлог се прилага утвърден подход, основан на анализ на динамиката и тенденциите в тяхната събираемост през предходните бюджетни години. Прогнозата се формира на база реално постигнати резултати, като се прилага реалистична и предпазлива оценка на очакваните постъпления.
Този подход има за цел да ограничи риска от съществено разминаване между планираните и действително реализираните приходи и да осигури по-голяма предвидимост при управлението на общинските финанси. При определянето на прогнозите се отчитат историческата събираемост, промените в нормативната уредба, икономическата среда, местната данъчна политика и други фактори, които оказват влияние върху размера на приходите.
Показателен за реалистичността на този подход е фактът, че през последните четири бюджетни години разликата между планираните и отчетените собствени приходи на Община Разлог се движи в сравнително тесни граници – между 3% и 5%. Това показва висока степен на точност при прогнозиране и добра управляемост на приходната част на бюджета.
При планирането на собствените приходи за 2026 година е запазен този подход, включително по отношение на приходите, които по своя характер са зависими от икономическата активност и други фактори и не могат да бъдат прогнозирани с абсолютна точност. Прогнозата е съобразена с реалната събираемост от предходните години и с настъпилите промени в местната приходна политика.
Планираните собствени приходи с местен характер за 2026 година възлизат на 7 561 653 евро, при планирани             6 303 909 евро и отчетени 6 066 365 евро за 2025 година. Това представлява увеличение с 1 257 744 евро, или 19,95%, спрямо плана за 2025 година, и с 1 495 288 евро, или 24,66%, спрямо отчетените собствени приходи през 2025 година.
Ръстът на планираните приходи за 2026 година е обусловен, основно, от промените в размерите на част от местните данъци и такси, приети с решения на Общинския съвет, както и от очаквания ефект от подобряването на събираемостта.
Увеличението на местните данъци и такси следва да се разглежда не само като увеличение на приходната база на общината, а като актуализиране на приходите в съответствие с реалните разходи за предоставянето на съответните публични услуги и изпълнението на дейностите, за които тези приходи са предназначени. По този начин се намалява необходимостта разходи за конкретни услуги да бъдат компенсирани с други източници на общински приходи.
Планираният размер на собствените приходи за 2026 година е съобразен с реалните резултати от предходните години и с конкретните промени в местната приходна политика. Той не представлява механично завишаване на приходната прогноза, а резултат от анализ на реалната събираемост и на факторите, които обективно променят очакваните постъпления през 2026 година.
Следва разбивка на основните източници на собствени приходи с местен характер:
2.1.1. Данъчни приходи по ЗМДТ

	 
 
 
 
	 
П О К А З А Т Е Л И
 
 
	§§
	БЮДЖЕТ 2025
	БЮДЖЕТ 2026 -ПРОЕКТ

	
	
	
	План
	Отчет
	

	
	
	
	Местни дейности
	Местни дейности
	Местни дейности

	1.1.
	 Данъчни приходи
	 
	2 274 221
	2 704 041
	3 092 912

	1.1.1.
	  Данък върху доходите на физически лица
	01-00
	10 533
	13 319
	18 645

	 
	     - окончателен годишен (патентен) данък
	01-03
	10 533
	13 319
	18 645

	1.1.2.
	  Имуществени данъци
	13-00
	2 263 688
	2 690 722
	3 074 267

	 
	     - данък върху недвижими имоти
	13-01
	596 678
	484 895
	643 667

	 
	     - данък върху превозните средства
	13-03
	705 781
	670 927
	885 600

	 
	     - данък при придобиване на имущество по дарения и възмезден начин
	13-04
	511 292
	1 110 407
	1 060 000

	 
	 - туристически данък
	13-08
	449 937
	424 493
	485 000



Планираните данъчни приходи по ЗМДТ за 2026 година възлизат на 3 092 912 евро, при план за 2025 година 2 274 221 евро и отчетени 2 704 041 евро. Предвиденият ръст спрямо отчета за 2025 година е 388 871 евро, или 14,39%.
Основната част от данъчните приходи се формира от имуществените данъци, които за 2026 година са планирани в размер на 3 074 267 евро. В тях най-съществен дял имат данъкът върху превозните средства – 885 600 евро, данъкът върху недвижимите имоти – 643 667 евро, данъкът при придобиване на имущество по дарения и възмезден начин 1 060 000 евро, и туристическият данък – 485 000 евро.
Стойностите са съобразени както с отчетената увеличена събираемост през 2026 година, в следствие на промените в размерите на част от местните данъци, приети с решения на Общинския съвет. Приходната прогноза не се основава единствено на очаквано увеличение на събираемостта, а отчита конкретните промени в местната приходна политика.
Особено значение има данъкът при придобиване на имущество, при който постъпленията през 2025 година са значително по-високи от първоначално планираните. Въпреки това за 2026 година е приложен предпазлив подход и е заложена стойност от 1 060 000 евро, по-ниска от отчетените през 2025 година 1 110 407 евро, предвид зависимостта на този приход от броя и стойността на извършените сделки.
При туристическия данък прогнозата от 485 000 евро е по-висока от отчетените 424 493 евро през 2025 година и отразява очакваната устойчивост на туристическата активност на територията на общината.



2.1.2. Неданъчни приходи
	 
 
 
 
	 
П О К А З А Т Е Л И
 
 
	§§
	БЮДЖЕТ 2025
	БЮДЖЕТ 2026 -ПРОЕКТ

	
	
	
	План
	Отчет
	

	
	
	
	Местни дейности
	Местни дейности
	Местни дейности

	1.2.
	 Неданъчни приходи
	 
	4 023 552
	3 328 589
	4 455 241

	1.2.1.
	  Общински такси
	27-00
	2 030 062
	2 007 146
	2 837 466

	 
	     - за ползване на детски градини
	27-01
	0
	 
	 

	 
	     - за ползуване на домашен социален патронаж и други общински социални услуги
	27-04
	162 745
	159 515
	184 466

	 
	     - за ползв. На пазари, тържища, панаири, тротоари, ул. платна и др.
	27-05
	30 678
	51 746
	52 000

	 
	     - за битови отпадъци
	27-07
	1 163 701
	1 061 140
	1 527 000

	 
	     - за технически услуги
	27-10
	153 388
	156 020
	165 000

	 
	     - за административни услуги
	27-11
	46 017
	65 579
	68 000

	 
	     - за откупуване на гробни места
	27-15
	7 823
	5 976
	6 000

	 
	     - за притежаване на куче
	27-17
	307
	484
	500

	 
	     - други общински такси
	27-29
	465 403
	506 686
	834 500

	1.2.2.
	  Приходи и доходи от собственост
	24-00
	1 223 483
	982 533
	1 366 900

	 
	     - нетни приходи от продажби на услуги, стоки и продукция
	24-04
	1 109 208
	889 355
	1 270 000

	 
	     - приходи от наеми на имущество
	24-05
	86 920
	75 216
	76 500

	 
	     - приходи от наеми на земя
	24-06
	23 009
	15 748
	18 000

	 
	     - приходи от лихви
	24-08 до 24-19
	4 346
	2 214
	2 400

	1.2.3.
	  Глоби, санкции и наказателни лихви
	28-00
	138 049
	162 142
	50 000

	 
	  Глоби, санкции и наказателни лихви
	28-00
	138 049
	162 142
	50 000

	1.2.4.
	Постъпления от продажба на нефинансови активи
	40-00
	623 777
	125 068
	163 015

	 
	     - приходи от продажби на дълготрайни материални активи
	40-21 до 40-26; 40-29
	51 130
	69 325
	52 964

	 
	     - приходи от продажби на нематериални дълготрайни активи
	40-30
	0
	1 812
	9 000

	 
	     - приходи от продажби на земя
	40-40
	572 647
	53 931
	101 051

	1.2.5.
	  Приходи от концесии
	41-00
	12 783
	16 920
	16 920

	1.2.7.
	  Други неданъчни приходи
	36-00
	46 017
	60 431
	65 000

	 
	     - други неданъчни приходи
	36-00
	46 017
	60 431
	65 000

	1.2.8.
	  Внесени ДДС и други данъци върху продажбите
	37-00
	-50 619
	-25 651
	-44 060

	 
	     - внесен ДДС (-)
	37-01
	-32 212
	-9 655
	-18 600

	 
	     - внесен данък върху приходите от стопанска дейност на бюджетните предприятия (-)
	37-02
	-18 407
	-15 996
	-25 460

	1.3.
	  Помощи, дарения и други безвъзмездно получени суми   (§ 45-00, 46-00)
	 
	6 136
	33 735
	13 500

	1.3.1.
	 Помощи, дарения и други безвъзмездно получени суми от страната
	45-00
	6 136
	33 735
	13 500

	 
	     - Помощи, дарения и други безвъзмездно получени суми от страната 
	45-00
	6 136
	33 735
	13 500


Неданъчните приходи за 2026 година са планирани в размер на 4 455 241 евро, при 4 023 552 евро по бюджета за 2025 година и 3 328 589 евро отчетени за 2025 година. Това представлява увеличение с 1 126 652 евро, или 33,85%, спрямо отчетените приходи през 2025 година.
Най-съществен принос за увеличението имат общинските такси, планирани в размер на 2 837 466 евро, и приходите и доходите от собственост – 1 366 900 евро.
Приходите от общински такси са планирани с увеличение спрямо отчетените през 2025 година 2 007 146 евро. Основен фактор е таксата за битови отпадъци, при която за 2026 година се предвиждат 1 527 000 евро, при отчетени 1 061 140 евро през 2025 година. Увеличението отразява промените в местната политика и необходимостта приходите от таксата да бъдат приведени в по-голямо съответствие с реалните разходи за предоставянето на услугите.
Съществено увеличение е планирано и при „други общински такси“, които отразяват приходите от издадените разрешителни за ползване на минерална вода, приходи от паркиране и други – 834 500 евро, при отчетени 506 686 евро през 2025 година. Останалите такси са прогнозирани на база реално постигнатата събираемост и очакваните постъпления през 2026 година.
Приходите и доходите от собственост са планирани в размер на 1 366 900 евро, при отчетени 982 533 евро през 2025 година. Основната част от тях – 1 270 000 евро – представляват нетни приходи от продажби на услуги, стоки и продукция. Приходите от наеми на имущество и земя са планирани съответно на 76 500 евро и 18 000 евро, а приходите от лихви – 2 400 евро.
Приходите от глоби, санкции и наказателни лихви са планирани консервативно – 50 000 евро, независимо че отчетените постъпления през 2025 година са 162 142 евро. Това е подходящ пример за прилагането на предпазлив принцип при планирането на приходи, които не са с достатъчно устойчива и предвидима динамика.
Постъпленията от продажба на нефинансови активи са планирани на 163 015 евро, при отчетени 125 068 евро през 2025 година. В рамките на тази група основната част е от продажба на земя – 101 051 евро. Тези приходи имат непостоянен характер и поради това не следва да се разглеждат като устойчив източник за финансиране на текущи разходи, въпреки това, предвид късното приемане на бюджета и планираните продажби в обозримо бъдеще, се очаква показателят да бъде изпълнен на 100%.
Приходите от концесии са планирани в размер на 16 920 евро, а другите неданъчни приходи – 65 000 евро.

2.1.3. Помощи, дарения и други безвъзмездно получени суми  
	 
 
 
 
	 
П О К А З А Т Е Л И
 
 
	§§
	БЮДЖЕТ 2025
	БЮДЖЕТ 2026 -ПРОЕКТ

	
	
	
	План
	Отчет
	

	
	
	
	Местни дейности
	Местни дейности
	Местни дейности

	1.3.
	  Помощи, дарения и други безвъзмездно получени суми   (§ 45-00, 46-00)
	 
	6 136
	33 735
	13 500

	1.3.1.
	 Помощи, дарения и други безвъзмездно получени суми от страната
	45-00
	6 136
	33 735
	13 500

	 
	     - Помощи, дарения и други безвъзмездно получени суми от страната 
	45-00
	6 136
	33 735
	13 500









2.2. Трансфери

	 
 
 
 
	 
П О К А З А Т Е Л И
 
 
	§§
	БЮДЖЕТ 2025
	БЮДЖЕТ 2026 -ПРОЕКТ

	
	
	
	План
	Отчет
	

	
	
	
	Местни дейности
	Местни дейности
	Местни дейности

	2.
	II. ТРАНСФЕРИ
	03
	1 918 137
	6 888 805
	2 676 260

	 
	 
	 
	 
	 
	 

	2.1.
	II. А. ТРАНСФЕРИ (СУБСИДИИ, ВНОСКИ) МЕЖДУ ЦЕНТРАЛНИЯ / РЕПУБЛИКАНСКИЯ БЮДЖЕТ И  ДРУГИ  БЮДЖЕТИ
	 
	1 543 285
	1 772 039
	1 609 600

	 
	 
	 
	 
	 
	 

	2.1.1.
	Получени трансфери (субсидии/вноски) от ЦБ (нето)
	31-00
	1 543 285
	1 772 039
	1 609 600

	 
	      - получени трансфери (субсидии) от ЦБ (+)
	31-11
	0
	 
	 

	 
	- обща изравнителна субсидия и други трансфери за местни дейности от ЦБ за общини (+)
	31-12
	751 293
	751 292
	754 400

	 
	- получени от общини целеви трансфери (субсидии) от ЦБ за капиталови разходи (+)
	31-13
	645 097
	644 864
	709 600

	 
	-  получени от общини целеви трансфери (субвенции) от ЦБ чрез кодовете на СЕБРА 488 001ххх-х
	31-18
	146 895
	375 883
	145 600

	2.2.
	II. Б. ТРАНСФЕРИ МЕЖДУ БЮДЖЕТНИ СМЕТКИ И ИЗВЪНБЮДЖЕТНИ ФОНДОВЕ / СМЕТКИ
	 
	308 362
	5 332 379
	648 626

	2.2.2.
	Трансфери (субсидии, вноски) между бюджетни сметки (нето)
	61-00
	308 362
	4 861 966
	648 626

	 
	     - трансфери между бюджети - получени трансфери (+)
	61-01
	308 362
	4 832 544
	648 626

	 
	     - трансфери от МТСП по програми за осигуряване на заетост (+/-)
	61-05
	0
	29 422
	 

	2.2.3.
	Трансфери (субсидии, вноски) между бюджетни и извънбюджетни сметки/фондове (нето)
	62-00
	0
	-171 540
	0

	 
	     - получени трансфери (+)
	62-01
	0
	235 225
	 

	 
	     - предоставени трансфери (-)
	62-02
	0
	-406 765
	 

	2.2.4.
	Трансфери от/за държавни предприятия и други лица, включени в КФП
	64-00
	0
	641 953
	0

	 
	     - получени трансфери (+)
	64-01
	0
	641 953
	 

	 
	     - предоставени трансфери (-)
	64-02
	0
	0
	 

	2.3.
	II. В. ВРЕМЕННИ БЕЗЛИХВЕНИ ЗАЕМИ МЕЖДУ ЦЕНТРАЛНИЯ БЮДЖЕТ, БЮДЖЕТНИ СМЕТКИ И  ИЗВЪНБЮДЖЕТНИ ФОНДОВЕ И СМЕТКИ
	 
	66 490
	-215 613
	418 034

	2.3.3.
	Временни безлихвени заеми между бюджети и сметки за средствата от ЕС (нето)
	76-00
	58 820
	-215 613
	410 364

	 
	     - предоставени заеми (-)
	 
	0
	-215 613
	 

	 
	     - възстановени заеми (+)
	 
	58 820
	 
	410 364

	2.3.4.
	Временни безлихвени заеми между сметки за средствата от ЕС (нето)
	77-00
	7 670
	0
	7 670

	 
	     - предоставени заеми (-)
	 
	7 670
	 
	7 670


Планираните трансфери за 2026 година възлизат общо на 2 676 260 евро, при 1 918 137 евро по бюджета за 2025 година и 6 888 805 евро отчетени през 2025 година.
Съществената разлика между плана и отчета за 2025 година се дължи на получени през годината трансфери с конкретно предназначение и трансфери между бюджетни сметки, които имат еднократен или проектен характер и поради това не могат да бъдат използвани като база за механично прогнозиране на 2026 година.
От централния бюджет за 2026 година са планирани 1 609 600 евро, включително 754 400 евро обща изравнителна субсидия и други трансфери за местни дейности и 709 600 евро целеви трансфери за капиталови разходи. Тези средства са важен елемент от финансовото обезпечаване на местните дейности и инвестиционната програма на общината.

2.3. Финансиране
	 
 
 
 
	 
П О К А З А Т Е Л И
 
 
	§§
	БЮДЖЕТ 2025
	БЮДЖЕТ 2026 -ПРОЕКТ

	
	
	
	План
	Отчет
	

	
	
	
	Местни дейности
	Местни дейности
	Местни дейности

	 
	 
	 
	
	
	

	3.
	ІІІ. ФИНАНСИРАНЕ
	05
	700 705
	-134 247
	11 914

	3.1.
	Предоставени кредити (нето)
	71-00
	18 439
	18 716
	18 716

	 
	    - възстановени главници по предоставени лихвени заеми (+)
	71-02
	18 439
	18 716
	18 716

	3.3.
	 Заеми от  банки и други лица в страната - нето (-/+)
	83-00
	-288 369
	77 056
	-653 794

	 
	     - получени дългосрочни заеми от банки в страната (+)
	83-12
	0
	388 418
	 

	 
	     - погашения по дългосрочни заеми от банки в страната (-)
	83-22
	 
	-22 993
	-365 425

	 
	     - погашения по дългосрочни заеми от други лица в страната (-)
	83-82
	-288 369
	-288 369
	-288 369

	3.4.
	Временно съхранявани средства и средства на разпореждане - нето (+/-)
	88-00
	0
	140 912
	 

	3.5.
	Друго финансиране - нето(+/-)
	93-00
	644 639
	7 091
	-53 723

	 
	чужди средства от други лица (небюджетни предприятия и физически лица) (+/-)
	93-10
	0
	7 091
	 

	 
	Друго финансиране - операции с активи - предоставени временни депозити и гаранции на други бюджетни организации (-/+)
	93-36
	 
	 
	-857 217

	 
	друго финансиране - операции с пасиви - получени временни депозити и гаранции от други бюджетни организации (-/+)
	93-37
	644 639
	 
	803 494

	3.6.
	Вътрешно финансиране
	 
	325 996
	-378 022
	700 715

	3.6.1.
	Депозити и средства по сметки - нето (+/-)
	95-00
	325 996
	-378 022
	700 715

	 
	  Остатък по сметки от предходния период (+)
	(§§ 95-01 - 95-06;
95-21;
95-22)
	325 996
	322 693
	700 715

	 
	   Наличности в края на периода (-)
	(§§ 95-07 - 95-14; 95-28; 95-29)
	0
	-700 715
	 


Финансирането по бюджета за 2026 година е планирано с нетен размер от 11 914 евро. За разлика от данъчните и неданъчните приходи, тези средства представляват операции по финансиране и управление на финансовите потоци, а не приход в икономическия смисъл.
В рамките на финансирането са предвидени 18 716 евро нетни постъпления от възстановени главници по предоставени кредити. При заемите от банки и други лица е планиран нетен отрицателен поток от 653 794 евро, формиран от погашения по съществуващи дългосрочни задължения.
Предвиденото финансиране отразява принципа на финансова дисциплина и ограничаване на задлъжнялостта, като новото заемно финансиране не се използва за обезпечаване на текущи разходи.



Б. Разходи
При разработването на бюджета за 2026 г. стойностните и натуралните показатели за „Държавни дейности“ са определени съгласно стандартите, утвърдени с Решение на Министерския съвет № 497 от 3 юли 2026 г. за приемане на стандарти за делегираните от държавата дейности с натурални и стойностни показатели през 2026 г.
За „Местни дейности“ средствата за заплати, осигурителни вноски, издръжка и капиталови разходи са планирани въз основа на анализа на динамиката на разходите през 2025 г., очакваните потребности през 2026 г. и размера на планираните приходи с местен характер. При планирането е приложен принципът на реалистична оценка на необходимите ресурси, като не се цели механично достигане или надвишаване на разходите от предходната година, а осигуряване на необходимите средства за законосъобразното, целесъобразно и ефективно изпълнение на общинските функции.
Съгласно изискванията на Закона за публичните финанси разходите за „Местни дейности“, „Делегирани от държавата дейности“ и „Дофинансиране на делегирани от държавата дейности“ са групирани по основни видове:
1. Трудови разходи – заплати, социални и здравноосигурителни вноски, ДЗПО, възнаграждения на несписъчния състав, обезщетения, СБКО и други плащания;
2. Издръжка – разходи за храна, материали, вода, горива, електроенергия, външни услуги, текущи ремонти, командировки, субсидии и други;
3. Субсидии – субсидии за организации с нестопанска цел, читалища и други;
4. Стипендии;
5. Капиталови разходи.
За трите основни направления на разходите средствата в евро са планирани както следва:

	ДЕЙНОСТ / вид на разхода по групи
	Отчет 2025  г.
	Проект 2026  г.

	1
	Делегирани от държавата дейности
	15 846 136
	15 495 199

	1.1
	трудови разходи
	12 511 580
	11 746 017

	1.2
	издръжка
	3 205 885
	3 541 207

	1.3
	капиталови разходи
	80 596
	153 783

	1.4
	стипендии
	65 970
	54 192

	 
	Резерв
	0
	0

	
	
	
	

	2
	Местни дейности
	12 388 202
	9 662 286

	2.1
	трудови разходи
	1 732 835
	1 965 956

	2.2
	издръжка
	4 877 628
	5 894 488

	2.3
	капиталови разходи
	5 777 739
	1 801 842

	 
	Резерв
	0
	0

	
	
	
	

	3
	Дофинансиране на делегирани от държавата дейности
	552 378
	587 541

	3.1
	трудови разходи
	294 397
	452 407

	3.2
	издръжка
	52 953
	5 001

	3.3
	капиталови разходи
	205 028
	130 133

	3.4
	Стипендии
	0
	0

	
	
	
	

	ВИД НА РАЗХОДА ПО ГРУПИ
	Отчет 2025  г.
	Проект 2026  г.

	 
	Общо:
	28 786 716
	25 745 026

	1.
	трудови разходи
	14 538 812
	14 164 380

	2.
	издръжка
	8 136 466
	9 440 696

	3.
	капиталови разходи
	6 063 363
	2 085 758

	4.
	стипендии
	65 970
	54 192

	5.
	Резерв
	0
	0


При сравнението на данните следва да се отчита спецификата на планирането на средствата за делегираните от държавата дейности. Планираните за 2026 г. трудови разходи са по-ниски от отчетените за 2025 г. Това се дължи основно на факта, че в първоначалния план за 2026 г. не са включени постъпленията за изплащане на възнагражденията на асистентите за лична помощ, които постъпват регулярно през годината на база на реално отчетените средства. През 2025 г. размерът на тези средства е над 2 млн. евро. Поради характера на финансирането тяхното включване в първоначалния бюджет не би представлявало реалистично планиране, тъй като размерът им зависи от последващото предоставяне и отчитане на средствата. По същите съображения, в бюджета на Община Разлог за 2026 година не са включени целевите средства, предназначени за заплащане на разходи по следните направления:
· програми за временна заетост;
· осигуряване на закуски за ученици;
· намаление на стойността на лекарствени продукти за ветерани от войните и военноинвалиди;
· транспорт на ученици, учители и лица с право на безплатно пътуване по здравословни причини;
· компенсации за превози на пенсионери;
· изплащане на присъдени издръжки;
· както и други специфични целеви трансфери, предоставяни въз основа на нормативни актове и междуинституционални споразумения.
Тези средства постъпват поетапно и неравномерно, в хода на бюджетната година, основно от централния бюджет или други външни източници, в зависимост от възникването на конкретни предпоставки и обективни нужди. Поради своята специфика и непредвидимост, като обем и време на постъпване, те не се включват предварително в приходната и разходната част на бюджета, с цел запазване на точността и реалистичността при финансовото планиране.
При постъпване на съответните средства, в съответствие с разпоредбите на Закона за публичните финанси (ЗПФ), бюджетът на общината се актуализира служебно. Това означава, че съответните приходи и свързаните с тях разходи, се отразяват в бюджета автоматично, чрез административна процедура, без необходимост от вземане на решение от Общинския съвет.
Тази практика представлява ефективен и нормативно уреден механизъм за управление на допълнителните трансфери, който осигурява гъвкавост, своевременна реакция на текущите потребности и защита на бюджетния баланс. Освен това, тя гарантира прозрачност при разходването на целевите средства и съответствие с принципите на добро финансово управление на местно ниво.
В същото време при делегираните от държавата дейности се планира увеличение на разходите за издръжка – от      3 205 885 евро през 2025 г. на 3 541 207 евро през 2026 г. Това е свързано с необходимостта да бъдат осигурени достатъчни средства за текущото функциониране на предоставяните публични услуги и с влиянието на нарастващите цени на стоките, услугите и енергоносителите.
При местните дейности е планирано увеличение на разходите за труд – от 1 732 835 евро през 2025 г. на 1 965 956 евро през 2026 г. Увеличението е свързано както с реалните потребности от човешки ресурс, така и с необходимостта от обезпечаване на дейностите, финансирани със средства с местен характер.
Ръстът на разходите за възнаграждения се дължи основно на увеличението на минималната работна заплата, което има пряко отражение върху разходите за труд в местните дейности. Със средствата за работни заплати в тази група се финансират предимно възнагражденията на нискоквалифицирания персонал, както и на служителите в общински предприятия и дейности със статут на второстепенни разпоредители с бюджетни кредити, чието финансиране е със средства от собствени приходи на общината.
По този начин планираният ръст на разходите за труд отразява преди всичко обективното увеличение на разходите за възнаграждения, необходимо за запазване на нормалното функциониране и изпълнение на местните дейности, а не разширяване на разходите извън реалните потребности.
Основното намаление в планираните разходи за местни дейности е в капиталовите разходи. То е пряко свързано с начина на планиране на инвестиционната програма и с факта, че в първоначалния бюджет не са включени всички средства от трансфери от централния бюджет за финансиране на приоритетните инвестиционни проекти, утвърдени с Приложение № 3 към Закона за държавния бюджет на Република България за 2025 г. Този въпрос е разгледан подробно в отделната част на бюджета, посветена на капиталовата програма.
В общ план при планирането на разходите за 2026 г. е приложен подход, основан на реалните потребности, анализа на извършените разходи, нормативно определените ангажименти и наличните финансови ресурси. Целта не е постигане на определен обем на разходите, а осигуряване на необходимото и достатъчно финансиране за дейностите, които общината е задължена или е преценила за целесъобразно да реализира през бюджетната година.
В този контекст увеличението на разходите за издръжка следва да се разглежда и във връзка с общото изменение на ценовите равнища и необходимостта да се запази качеството на предоставяните публични услуги. Планирането е извършено при спазване на принципите на финансова устойчивост, законосъобразност, икономичност и ефективност, както и при съобразяване с ограниченията, произтичащи от фискалните правила и допустимите параметри на бюджетния дефицит.
В Приложение № 12 подробно са разшифровани разходите по видове, по функции и дейности, а в Приложение № 13 и по кметства при първоначален план за 2025 година и проект за 2026 година. 

Съгласно чл. 7, ал. 1 и ал. 2 от Наредбата за финансово подпомагане на спортни клубове, туристически дружества, спортни дейности и условията и реда за използване на спортните обекти – общинска собственост в община Разлог, в бюджета на общината следва да бъдат предвидени средства за финансова подкрепа по няколко ключови направления. Тази подкрепа има стратегическо значение за развитието на спорта на местно ниво, включително за популяризиране на здравословния начин на живот и социалната интеграция чрез спорт.

Финансирането е структурирано по следните направления:

1. Ученически и масов – за подпомагане на  ученически игри, ученически турнири и състезания, състезания за студенти, състезания за студенти в  неравностойно положение и за деца в детските градини, турнири за преподаватели в системата на образованието, съфинансиране на национални ученически инициативи, дейности на ветерани, хора с увреждания, организиране на любителски турнири по различни видове спорт, спортни прояви в чест на различни празници, масови спортни и спортно-туристически прояви и др.
2. Състезания под егидата на община Разлог – за подпомагане на  състезания, които се провеждат за не по-малко от 5 поредни години или при доказано участие на минимум 5 спортни клуба и не по-малко от 50 участници
3. Спортните клубове:
3.1. Масов спорт за деца и юноши – за финансиране на спортни клубове, които са регистрирани в регистъра по чл. 9, ал. 1, т. 1 от ЗФВС, воден при Министерството на младежта и спорта и техни представители са взели участие в спортния календар на съответната спортна федерация;
3.2. Аматьорски масов спорт за деца, мъже и жени при индивидуалните и колективните спортове – за финансиране на спортни клубове, които са регистрирани в регистъра по чл. 9, ал. 1, т. 1 от ЗФВС, воден при Министерството на младежта и спорта и техни представители не са взели участие в спортния календар на съответната спортна федерация;
3.3. Любителски масов спорт – финансират се разходи за развитие на дейности, пряко свързани с спортно-състезателната дейност на масовия любителски спорт за мъже и жени при индивидуалните и колективните спортове;
3.4. Масов спорт за хора с увреждания – финансират се разходи за подпомагане на спорта за хора с увреждания и членовете на федерация „Спорт за всички“;
3.5. Масов туризъм – финансират се разходи на туристическите дружества.
4. Организиране и провеждане на мащабни спортни прояви – финансират се международни състезания и домакинства на Държавни първенства
5. Награди - награждават се изявени спортисти, треньори и деятели за престижни и призови класирания, юбилеи, годишнини и др.,; финансират се дейности, свързани с организация, провеждане и награден фонд за провеждане на конкурс на „Спортист на годината“ и „Треньор на годината“.
Съгласно програмата за придобиване управление и разпореждане с имоти общинска собственост не се предвиждат приходи от приватизация за 2026 година.


В. Капиталови разходи

Общата стойност на инвестиционната програма на Община Разлог за 2026 година възлиза на 39 796 284 евро. Програмата е основен инструмент за реализиране на инвестиционната политика на общината и обхваща проекти и дейности, насочени към поддържане, обновяване и развитие на публичната инфраструктура и подобряване на условията за живот на населението.

Структурата на инвестиционната програма показва, че основната част от предвидените инвестиции е насочена към придобиване и изграждане на дълготрайни материални активи. За тази цел са планирани 29 981 633 евро, или приблизително 75% от общия обем на инвестиционната програма. За основни ремонти са предвидени 9 577 533 евро.

В програмата са включени още 214 884 евро за придобиване на земя и 22 234 евро за придобиване на нематериални дълготрайни активи. По този начин инвестиционният ресурс е концентриран преимуществено върху материални инвестиции с дългосрочен ефект за общината.

Източници на финансиране

Инвестиционната програма се финансира чрез съчетаване на бюджетни средства и външни източници на финансиране. Общият размер на бюджетните средства възлиза на 2 085 758 евро, от които:

1. 709 600 евро – целева субсидия за капиталови разходи - целеви трансфери от централния бюджет;
2. 1 376 158 евро – собствени бюджетни средства, в това число:
2.1. 181 103 евро – средства от делегирани от държавата дейности;
2.2. 1 195 055 евро – средства от местни дейности.

Съществено място в инвестиционната програма заемат средствата от Целеви трансфери които възлизат на                    20 184 888 евро и средствата с източник Европейския съюз и други външни източници на финансиране –                            17 525 638,00 евро. Те представляват над половината от общия размер на инвестиционната програма и са основен инструмент за реализиране на инвестиции, които не могат да бъдат финансирани единствено със собствени бюджетни ресурси.

Особености при планирането на инвестиционната програма

При оценката на размера и структурата на инвестиционната програма за 2026 година следва да се отчете специфичният момент на приемане на бюджета. Бюджетът се приема през месец септември, когато значителна част от бюджетната година вече е изтекла. Това съществено ограничава реалния времеви хоризонт за подготовка, възлагане и изпълнение на нови инвестиционни проекти в рамките на 2026 година.

Това ограничение намира пряко отражение и в структурата на капиталовата програма. Както е видно от Приложение № 3 към доклада, значителна част от включените за финансиране обекти са преходни – инвестиции, започнати или планирани през предходни бюджетни години, чието изпълнение и финансиране продължава през 2026 година.

Наличието на значителен обем преходни обекти обаче следва да се разглежда не само като резултат от забавеното приемане на бюджета, а и като фактор, който до известна степен компенсира ограниченията пред стартирането на нови инвестиционни проекти през оставащата част от годината. Тези обекти вече са преминали през част от необходимите подготвителни и административни процедури и поради това създават реална възможност инвестиционната дейност да продължи и през 2026 година, независимо от съкратения времеви хоризонт.

В този смисъл инвестиционната програма за 2026 година не следва да се разглежда като година без съществена инвестиционна активност. Напротив – наличието на значими преходни обекти осигурява непрекъснатост на инвестиционния процес и позволява да бъдат реализирани и финансирани инвестиции с вече постигната степен на проектна и процедурна готовност.

Едновременно с това обаче следва да се направи ясна разлика между продължаването на вече започнати инвестиции и стартирането на изцяло нови обекти. При новите проекти времето до края на 2026 година е ограничено и тяхното включване в програмата следва да бъде обвързано с реалната им проектна и процедурна готовност, наличното финансиране и възможността за изпълнение в оставащия строителен сезон.

Поради това структурата на инвестиционната програма за 2026 година в значителна степен е логичен резултат от конкретната бюджетна ситуация – продължаване и реализация на вече подготвени инвестиции, съчетано с подготовка и, при наличие на необходимата готовност, стартиране на нови проекти, които могат да бъдат реализирани в рамките на допустимите срокове.

Г. Приемане на актуализираната бюджетната прогноза за местни дейности

Съгласно Закона за публичните финанси, като част от Бюджетна процедура заложена в Глава шеста – „СЪСТАВЯНЕ НА БЮДЖЕТИТЕ“, всички разпоредители с бюджетни кредити задължително следва да разработват средносрочни бюджетни прогнози. На основание чл. 69, ал. 1, т. 1 от цитирания закон, това задължение е вменено и на Общините, като в изпълнение на разпоредбите на чл. 83, ал. 2 от Закона, по предложение на кмета, окончателния вариант на разработената прогноза следва да бъде приет от общинския съвет, а разпоредбата на чл. 94, ал. 3, т. 9, с решението за приемана на бюджета на общината, общинският съвет одобрява и актуализирана бюджетна прогноза.
Процедурата по съставяне на бюджетните прогнози е регламентирана и в Раздел V – „Съставяне на бюджетна прогноза за местните дейности за следващите три години и на общинския бюджет“ от „Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Разлог“, приета с решение 281, вписано в протокол 13 от редовно заседание на Общински съвет Разлог, проведено на 19.12.2013 година. 
Средносрочната бюджетна прогноза е разработена и в последствие актуализирана на базата на:
1. указанията по чл. 67, ал. 6 и по чл. 82, ал. 4 от Закона за публичните финанси;
2. допусканията за развитието на региона;
3. приетите от общинския съвет стратегия, прогнози за развитие на общината и общинския план за развитие;
4. фискалните правила и ограничения, определени в Закона за публичните финанси;
5. предложенията на местната общност;
6. предложенията на второстепенните и разпоредители с бюджет от по-ниска степен, както и на бюджетните организации с общинска собственост.

Предвид гореизложеното и на основание чл. 52, ал. 1 и чл. 21, ал. 1, т. 6, във връзка с чл. 27, ал. 4 и ал. 5 от ЗМСМА, чл.  39, чл. 45, ал. 1, чл. 83, ал. 2, чл. 84, ал. 4 и чл. 94, ал. 2 и ал. З от Закона за публичните финанси, във връзка с разпоредбите на ЗДБРБ за 2026 година; чл. 30 от „Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Разлог“, приета с решение 281, вписано в протокол 13 от редовно заседание на Общински съвет Разлог, проведено на 19.12.2013 година; чл. 7, ал. 1 и ал. 2 от Наредба за финансово подпомагане на спортни клубове, туристически дружества, спортни дейности и условията и реда за използване на спортните обекти – общинска собственост в община Разлог, приета с решение номер 267, вписано в протокол 11, от Редовно заседание на  Общински съвет – Разлог, проведено на 22.12.2022 г.,


ПРЕДЛАГАМ:
Общински съвет – Разлог да вземе следните решения:

1. Приема приходната част от бюджета на Община Разлог за 2026 година, както следва:
1.1. По приходите в размер на 25 745 026 евро, съгласно Приложение 1 в т.ч.:
1.1.1. Приходи за делегирани от държавата дейности в размер на 15 495 199 евро в т.ч.:
1.1.1.1. Обща субсидия за делегирани от държавата дейности в размер на 14 412 799 евро.
1.1.1.2. Временни безлихвени заеми между централния бюджет, бюджетни сметки и  извънбюджетни фондове и сметки в размер на (-) 7 670 евро.
1.1.1.3. Остатък по сметки от предходния период в размер на 1 090 070 евро.
1.1.1.4. Приема:
1.1.1.4.1. [bookmark: _Hlk238564527]Неусвоените средства от трансфери по чл. 52, ал. 1, т. 1, буква „а“ от Закона за публичните финанси, постъпили през предходни години, формиращи преходен остатък в размер на  16 921 евро, в дейност (1)239 – делегирани от държавата дейности, да бъдат изразходвани за дейност (3)285 – дофинансиране на делегирани от държавата дейности.
1.1.1.4.2. Неусвоените средства от трансфери по чл. 52, ал. 1, т. 1, буква „а“ от Закона за публичните финанси, постъпили през предходни години, формиращи преходен остатък в размер на 26 704 евро, в дейност (1)562 – делегирани от държавата дейности, да бъдат изразходвани за дейност (1)431 – делегирани от държавата дейности.
1.1.1.5. Утвърждава разпределението на средствата от преходния остатък в делегирани от държавата дейности съгласно Приложение 2
1.1.2. Приходи за местни дейности в размер на 10 249 827 евро в т.ч.:
1.1.2.1. Данъчни приходи в размер на 3 092 912 евро
1.1.2.2. Неданъчни приходи в размер на 4 455 241 евро	
1.1.2.3. Помощи, дарения и други безвъзмездно получени суми 13 500 евро.
1.1.2.4. Трансфери за местни дейности в размер на 2 676 260 евро, в т.ч.:
1.1.2.4.1. Обща изравнителна субсидия в размер на 616 300 евро.
1.1.2.4.2. Трансфер за зимно поддържане и снегопочистване в размер на 138 100 евро.
1.1.2.4.3. Целева субсидия за капиталови разходи в местни дейности в размер на    709 600 евро.
1.1.2.4.4. Други целеви разходи за местни дейности в размер на 145 600 евро.
1.1.2.4.5. Трансфери между бюджетни сметки и извънбюджетни фондове / сметки в размер на 648 626 евро.
1.1.2.5. Временни безлихвени заеми 418 034 евро, в това число:
1.1.2.5.1 Временни безлихвени заеми между бюджети (нето) 410 364 евро.
1.1.2.5.2 Временни безлихвени заеми между бюджети и сметки за средствата от ЕС (нето) 7 670 евро
1.1.2.6. Финансиране 11 914 евро.
1.1.2.6.1. Предоставени кредити (нето) 18 716 евро.
1.1.2.6.2. Заеми от банки и други лица в страната - нето (+/-) (-)653 794 евро.
1.1.2.6.3. друго финансиране - операции с активи - предоставени временни депозити и гаранции на други бюджетни организации (-/+) -53 723 евро;
1.1.2.6.3.1. Остатък по сметки от предходния период 700 715 евро;
1.1.2.6.3.1.1. в т.ч. остатък по сметка на „Фонд за подпомагане лечението на жители на община Разлог – Росен Коцаков“ – 38 362 евро;
1.1.2.7. Утвърждава разпределението на средствата от преходния остатък в местни дейности съгласно Приложение 2
2. Приема инвестиционната програма за 2026 г., съгласно Приложение 3, като:	
2.1. 	Одобрява разпределението на целевата субсидия за капиталови разходи, съгласно Приложение 4;
2.2. Одобрява индикативен разчет за капиталовите разходи, предвидени за финансиране със средства от европейския съюз, средства по други международни програми и договори и свързаното с тях национално и общинско съфинансиране за 2026 година, съгласно Приложение 5;
2.3. Одобрява индикативен разчет за капиталовите разходи, предвидени за допълнително финансиране по чл. 113, ал. 11 от ЗДБРБ за 2025 година, съгласно Приложение 6;
2.4. Приема разчет за разходите, финансирани с приходи от постъпления от продажба на общински нефинансови активи, съгласно Приложение 7;
3. Утвърждава разходите за заплати през 2026 г., без звената от функция „Образование“, които прилагат системата на делегирани бюджети и определя:	
3.1. Численост на персонала за делегираната от държавата дейност „Общинска администрация” – 72 броя;
3.2. Разходи за заплати - 5 794 314 евро.
3.3. Числеността на персонала за делегираните от държавата дейности във функциите „Здравеопазване", „Социално осигуряване, подпомагане и грижи", „Почивно дело, култура, религиозни дейности" (без читалищата) се определя от кмета на общината в рамките на средствата, определени по стандартите и утвърдените размери по т. З.2 от настоящото решение.
4. Утвърждава разходите за Разходи за лихви за 2026 година, в размер на – 101 804 евро.
5. Утвърждава разчет за целеви разходи и субсидии, както следва за:
5.1. Членски внос – 10 000 евро;
5.2. Обезщетения и помощи по решение на Общински съвет – 15 000 евро;
5.3. Разходи за погребения на социално слаби, самотни и изоставени лица, ветерани от войните  – 3 000 евро, но не повече от 50 евро за всеки отделен случай;
5.4.  „Фонд за подпомагане лечението на жители на община Разлог – Росен Коцаков“ – 38 362 евро;
5.5. Субсидии за Читалища съгласно Приложение 8 –  449 606 евро.
5.6. [bookmark: _Hlk195606389]Финансово подпомагане на спортни клубове и туристически дружества – 394 031 евро.
5.6.1. Определя размера и разпределението на средствата, по чл. 7, ал. 1 от Наредба за финансово подпомагане на спортни клубове, туристически дружества, спортни дейности и условията и реда за използване на спортните обекти – общинска собственост в община Разлог, по следните направления:
5.6.1.1. Ученически и масов спорт – 1 534 евро;
5.6.1.2. Състезания под егидата на община Разлог – 4 090 евро;
5.6.1.3. Спортните клубове – 394 031 евро, разпределени както следва:
5.6.1.3.1. Масов спорт за деца и юноши – 370 000 евро;
5.6.1.3.2. Любителски масов спорт – 8 692 евро;
5.6.1.3.3. Масов спорт за хора с увреждания – 15 339 евро;
5.6.2. Организиране и провеждане на мащабни спортни прояви – 15 339 евро;
5.6.3. Награди – 5 113 евро.
5.7. Упълномощава кмета на общината да договори допълнителни условия по предоставянето и отчитането на целевите средства по т. 5.1. до 5.3.
6. Приема следните лимити за разходи:
6.1. СБКО в размер на 3 % от средства за работна заплата на заетите по трудови правоотношения.
6.2. Средствата по т. 6.1. следва да се предоставят на служителите под формата на ваучери, издадени от оператор по смисъла на §1, т. 35 от ДР на ЗКПО или превод по сметка на служителя.
6.3. Разходи за представителни цели и международна дейност на кмета в размер 7 000 евро.
6.4. Разходи за представителни цели и международна дейност на Председателя на общински съвет в размер 4 000 евро.
6.5. Оперативни годишни разходи за кметствата, както следва:
6.5.1. за с. Баня – 3 270 евро;
6.5.2. с. Бачево и с. Елешница - по 2 710 евро;
6.5.3. с. Горно Драглище 2 610 евро.
6.5.4. с. Годлево, с. Долно Драглище и с. Добърско - по 2 460 евро.
7. Определя максимален размер на дълга, както следва:
7.1. Максимален размер на новия общински дълг за 2026 година – 0 евро
7.2. Отчета за дълга и намеренията за поемане на нов дълг по чл. 13 от ЗОД през 2026 г. се определят в размерите, съгласно Приложение 9.
8. Одобрява индикативен годишен разчет за сметките за средства от Европейския съюз, съгласно Приложение 10.
9. Определя максимален размер на новите задължения за разходи, които могат да бъдат натрупани през 2026 година в размер на  3 616 423 евро (до 15 % от средногодишния размер на разходите от последните четири години), съгласно Приложение 11.
10. Определя максимален размер на ангажиментите за разходи, които могат да бъдат поети през 2026 година в размер на  12 054 744евро (до 50 % от средногодишния размер на разходите от последните четири години), съгласно Приложение 11.
11. Приема Разходната част от бюджета на Община Разлог за 2026 година, както следва:
11.1. По разходите в размер 25 745 026 евро, разпределени по функции, дейности и параграфи, съгласно Приложение 12.
11.2. За делегирани от държавата дейности в размер на 15 495 199 евро
11.3. За дофинансиране на делегирани от държавата дейности, със средства от собствените приходи и от изравнителната субсидия, в размер на 587 541 евро 
11.4. За местни дейности в размер на 9 662 286 евро, резерв за непредвидени и/или неотложни разходи в размер на 0 евро 
11.5. Утвърждава показателите по чл. 45, ал. 1, т. 2 от Закона за публичните финанси за кметствата, съгласно Приложение 13.
12. Определя размера на просрочените вземания, които се предвижда да бъдат събрани през 2026 година в размер на 956 977 евро, съгласно Приложение 14.
13. Определя разпоредители с бюджет от по-ниска степен по бюджета на община Разлог, съгласно Приложение 15.
13.1. Упълномощава Кмета на Община Разлог да определи конкретните правомощията и задълженията на второстепенни разпоредители с бюджетни кредити по точка 13.
14. Оправомощава кмета на община Разлог да извършва компенсирани промени:
14.1. В частта за делегираните от държавата дейности - между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;
14.2. В частта за местните дейности - между утвърдените разходи в рамките на една дейност или от една дейност в друга, в размер до 70 000 евро, за всяка дейност, без да изменя общия размер на разходите.
14.3. В разходната част на бюджета за сметка на резерва за непредвидени и/или неотложни разходи.
15. Възлага на кмета:
15.1. Да определи бюджетите на второстепенните разпоредители с бюджет.
15.2. Да утвърди бюджетите на второстепенните разпоредители с бюджет.
15.3. Да ограничава или спира финансиране на бюджетните и субсидирани дейности при нарушаване на бюджетната и финансова дисциплина;
15.4. Да определи конкретните права и задължения на второстепенните разпоредители с бюджетни кредити;
15.5. Да организира разпределението на бюджета по тримесечия и да утвърди разпределението.
15.6. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.
15.7. Да включва информацията по чл. 125, ал. 4 от ЗПФ в тримесечните отчети и обяснителните записки към тях.
15.8. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ. 
15.9. При възникване на временен недостиг на средства за финансиране на делегираните от държавата дейности, да отправи мотивирано искане до министъра на финансите за авансово предоставяне на одобрената субсидия.
15.10. Да отразява служебно промените по общинския бюджет с размера на постъпилите и разходвани средства от дарения и спонсорства, в съответствие с волята на дарителите и спонсорите.
16.  Упълномощава кмета:
16.1. Да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.
16.1.1. за всеки отделен случай кметът на общината определя или договаря срока на погасяване на заемите в съответствие с условията на финансиращата програма, но не по-късно от края на 2026 година.
16.1.2. при предоставянето на временни безлихвени заеми от временно свободни средства по общинския бюджет да се спазват изискванията на чл. 126 от ЗПФ.
16.1.3. във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на ОбС.
16.2. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие.
16.3. Да кандидатства за средства от централния бюджет и други източници за финансирани и за съфинансиране на общински програми и проекти.
17. Дава съгласие част от Резерв за неотложни и непредвидени разходи за местни дейности при необходимост да се ползва за оборотен финансов ресурс за подготовка и изпълнение на проекти по оперативните програми и Програмата за развитие на селските райони.
18. Задължава ръководителите на бюджетни звена, финансирани от общинския бюджет да разработят и представят в срок от 30 дни конкретни мерки за изпълнение на приетия от Общинския съвет бюджет.
19. [bookmark: _Hlk30077291][bookmark: _Hlk157414050]Одобрява актуализираната бюджетната прогноза за местни дейности за периода 2025 -2026 -2027-2028 година, съгласно Приложение 16.
20. Приема за сведение протокол от публично обсъждане на бюджета, проведено на 27 Август 2026 година.
21. Общински съвет – Разлог приема бюджета на община Разлог за 2026 година.

МОТИВИ: Настоящото решение е прието на основание чл. 52, ал. 1 и чл. 21, ал. 1, т. 6, във връзка с чл. 27, ал. 4 и ал. 5 от ЗМСМА, чл.  39, чл. 45, ал. 1, чл. 83, ал. 2, чл. 84, ал. 4 и чл. 94, ал. 2 и ал. З от Закона за публичните финанси, във връзка с разпоредбите на ЗДБРБ за 2026 година; чл. 30 от „Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Разлог“, приета с решение 281, вписано в протокол 13 от редовно заседание на Общински съвет Разлог, проведено на 19.12.2013 година;  чл. 7, ал. 1 и ал. 2 от Наредба за финансово подпомагане на спортни клубове, туристически дружества, спортни дейности и условията и реда за използване на спортните обекти – общинска собственост в община Разлог, приета с решение номер 267, вписано в протокол 11, от Редовно заседание на  Общински съвет – Разлог, проведено на 22.12.2022 г.; като взе предвид, че бюджета на община Разлог, заедно с приложенията към него е основен финансов план и основополагащ документ за дейността на общинска администрация през годината; като взе предвид, че правото да вземат решения за приемане на общински бюджет и капиталови разходи е в компетенциите на Общинските съвети.

